એમાંય જો કોઈ કવિ ભૂલેચૂકેય વરસતા વરસાદમાં ઘરની બહાર નીકળવાનું સાહસ કરે અને નદી વહી રહી હોય એવા વહેતા પ્રવાહમાં નહીં દેખાતા રોડ પર મંદ મંદ ગતિએ ચાલવાનું દુઃસાહસ કરે, અને ન કરે કોન્ટ્રાક્ટર – નારાયણ ને અચાનક જ ખાડો આવી જાય અને કવિરાજ ઓમ ધબાય નમઃની મુદ્રામાં ફેરવાઈ જાય ત્યારે એમને જે અનુભવ થાય છે એ અનુભવમાંથી જન્મતી કવિતા કાંતો મંદાક્રાન્તા છંદમાં જ લખાઈ ગઈ હોય, કાંતો કવિ નાનાલાલની ડોલનશૈલીમાં!